REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

SAVJET MLADIH GRADA PREGRADE

PLAN I PROGRAM RADA SAVJETA MLADIH GRADA PREGRADE ZA 2017. GODINU

Pregrada, rujan 2016.

Plan i program rada Savjeta mladih određuje glavne smjernice djelovanja i aktivnosti kroz 2017. godinu. Plan i program usmjeren je prvenstveno na činjenicu kako su mladi u Gradu Pregradi važan dio društva koji ima potrebu za uključivanjem u zajednicu. Savjet mladih je dijelom odgovoran za promicanjem intesesa mladih te nastavlja djelovati u Gradu Pregradi kako bi se ostvarilo što učinkovitije uključivanje mladih.

Aktivnosti koje su sadržane u Programu proizlaze iz djelokruga rada Savjeta mladih utvrđenim Zakonom o savjetima mladih, Odlukom o osnivanju Savjeta mladih Grada Pregrade te iz Gradskog programa djelovanja za mlade grada Pregrade od 2015. do 2020.

Savjet mladih Grada Pregrade je u sklopu svog djelokruga rada odabrao sjedeće fokuse djelovanja te unutar njih razne aktivnosti i korake koje želi poduzeti u tijeku 2017. godine:

1. **UPOZNAVANJE GRAĐANA SA RADOM SAVJETA MLADIH GRADA PREGRADE**

Savjet mladih će u 2017. godini organizirati razne radionice, sportske/društvene aktivnosti, tribine i okrugle stolove na kojima će prezentirati program i plan aktivnosti Savjeta mladih Grada Pregrade. Aktivnosti će se održavati po Mjesnim odborima Grada Pregrade.

**2. SURADNJA SA SAVJETIMA MLADIH**

Suradnja sa Savjetima mladih drugih gradova na području Republike Hrvatske smatra se glavnim načinom edukacije članova Savjeta mladih Grada Pregrade jer omogućava razmjenu iskustva, ideja i projekata. Suradnja se sastoji od organizacije okruglih stolova, tribina i debata na kojima bi prezentirali program i plan aktivnosti Savjeta mladih Grada Pregrade radi povratne informacije te studijskih posjeta radi upoznavanja i mogućnosti pokretanja zajedničkih projekata.

**3. UKLJUČIVANJE PREDSTAVNIKA SAVJETA MLADIH GRADA PREGRADE U PROCESE DONOŠENJA I PROVEDBU PROGRAMA I ODLUKA GRADSKOG VIJEĆA GRADA PREGRADE**

U programa strukturni dijalog između mladih, osoba aktivnih u radu s mladima i osoba odgovornih za politiku prema mladima predstavnici Savjeta mladih Grada Pregrade se uključuju u procese donošenja i praćenja programa i odluka Gradskog vijeća Grada Pregrade i to vezano uz pitanja mladih.

**4. SUDJELOVANJE NA RADNIM SASTANCIMA I KONFERENCIJAMA U ORGANIZACIJI KOORDINACIJE GRADSKIH SAVJETA MLADIH REPUBLIKE HRVATSKE**

Savjet mladih će kontinuirano sudjelovati u radu Koordinacije gradskih savjeta mladih Republike Hrvatske na način da će prisustvovati radnim sastancima i konferencijama.

**5. PROVOĐENJE INFORMATIVNO-EDUKATIVNIH KAMPANJA**

Savjet mladih Grada Pregrade će najmanje jedanput godišnje provoditi informativno-edukativne kampanje koje će promicati ljudska prava, rodnu ravnopravnost, volonterizam i temeljne demokratske vrijednosti.

**6. INFORMIRANJE MLADIH O EUROPSKIM PROGRAMIMA ZA UČENIKE/CE I STUDENTE/CE**

Savjet mladih će najmanje jednom godišnje održati javnu prezentaciju o europskim programima za učenike/ce i studente/ce kojima će informirati mlade te na taj način podupirati i promicati obrazovanje mladih.

**7. PROMOVIRANJE MOGUĆNOSTI VOLONTIRANJA**

Savjet mladih Grada Pregrade će najmanje jednom godišnje organizirati prezentaciju te na taj način promovirati mogućnosti volontiranja među poslodavcima i mladima u Gradu, ali i šire u svrhu ranog stjecanja radnog odnosa.

**8. EDUKACIJA O EKOLOGIJI**

Savjet mladih Grada Pregrade će organizirati prezentaciju ili neki drugi oblik edukacije te na taj način približiti važnost zaštite okoliša među mladima u Pregradi.

**9. PROGRAMI POMOĆI ZA SOCIJALNO UGROŽENO STANOVNIŠTVO NA PODRUČJU GRADA PREGRADE**

Savjet mladih Grada Pregrade svjestan je financijskih poteškoća u kojima se nalazi veliki broj stanovnika Grada Pregrade, a posebno socijalno osjetljive skupine. Savjet mladih će organizirati akcije prikupljanja hrane i osnovnih životnih potrepština te ostvariti suradnju sa udrugama na području grada Pregrade u provođenju raznih akcija.

**NAPOMENA:**

Savjet mladih Grada Pregrade ostavlja mogućnost izmjene ili dopune Programa rada, prema novonastalim potrebama i mogućnostima, sukladno financijskom planu.

PREDSJEDNICA SAVJETA MLADIH   
GRADA PREGRADE

Ane-Mary Grilec